**Coronafeirws (COVID-19): Gwybodaeth i drwyddedeion tacsis a cherbydau hurio preifat**

Rydym yn deall fod gan fusnesau tacsis a cherbydau hurio preifat yng Nghymru nifer o bryderon ac ymholiadau ynghylch goblygiadau posibl achosion o’r coronafeirws (COVID-19).

Mae Llywodraeth Ei Mawrhydi wedi cyhoeddi'r wybodaeth ddiweddaraf am y [Coronafeirws (COVID-19)](https://www.gov.uk/coronavirus), yn ogystal â [chanllawiau ar gyfer y sector trafnidiaeth](https://www.gov.uk/government/publications/covid-19-guidance-for-staff-in-the-transport-sector/covid-19-guidance-for-staff-in-the-transport-sector).

**Newidiadau i brosesau ymgeisio/dyddiadau dod i ben trwyddedau**

“Bydd Ffioedd Trwyddedau Cerbydau Hacni a Llogi Preifat sydd wedi, neu a fydd yn dod i ben rhwng 8 Ebrill 2020 a 30 Mehefin 2020 yn cael eu hymestyn, a thrwy hynny yn cael eu hadnewyddu, am chwe mis. Byddwn yn cysylltu â pherchennog pob cerbyd yn unigol gyda gwybodaeth. Dylid anfon pob ymholiad arall at licensing@bridgend.gov.uk"

**1. A ddylwn i barhau i weithio?**

Dyma’r cyngor a gafwyd gan yr Adran Drafnidiaeth ar 25 Mawrth 2020:

Gall gweithwyr tacsis a cherbydau hurio preifat barhau i weithio. Er hynny, mae'r cyngor yn gwbl glir - dylai pobl aros gartref os oes modd. Dyna sut mae achub bywydau a diogelu ein Gwasanaeth Iechyd Gwladol. Dylai'r cyhoedd osgoi teithio oni bai fod hynny’n gwbl hanfodol. Mae’r unig resymau dros adael ein tai i’w gweld yng [nghanllawiau'r Llywodraeth](https://www.gov.uk/government/publications/full-guidance-on-staying-at-home-and-away-from-others).

Yn amlwg, os yw hi’n gwbl hanfodol ichi deithio mewn tacsi neu gerbyd hurio preifat, dylid gwneud pob ymdrech i ddilyn y canllawiau pan fo hynny’n ymarferol bosibl, gan gynnwys golchi eich dwylo cyn gynted ag y byddwch yn cyrraedd gartref.

### Statws Gweithiwr Hanfodol

Yn gyffredinol, ni ddylai gyrwyr tacsis a cherbydau hurio preifat gael eu hystyried yn Weithwyr Hanfodol. Er hynny, os ydynt yn cludo plant rhwng yr ysgol a’r cartref neu’n cludo pobl [eithriadol o agored i niwed](https://www.gov.uk/government/news/major-new-measures-to-protect-people-at-highest-risk-from-coronavirus), gellir eu hystyried yn Weithwyr Hanfodol, a hynny yn seiliedig ar achosion unigol.

Dylai Gweithwyr Hanfodol, pan fo hynny’n bosibl, wneud trefniadau addas i'w plant aros gartref, a dylai [ceisiadau i blant fynd i’r ysgol](https://www.gov.uk/government/publications/closure-of-educational-settings-information-for-parents-and-carers) gael eu trafod â’r ysgol.

**2. Cymorth Ariannol**

Os nad ydych yn gallu gweithio oherwydd y sefyllfa hon o argyfwng, efallai eich bod yn gymwys i gael cymorth ariannol.

1. Cymorth Incwm i’r Hunangyflogedig

Ar 26 Mawrth 2020, cyhoeddodd Llywodraeth Ei Mawrhydi becyn cymorth ariannol i’r hunangyflogedig. Bydd y rheini sy'n gymwys yn cael grant gwerth 80% o’u helw masnachu cyfartalog (hyd at uchafswm o £2500) am y tri mis nesaf.

I gael rhagor o wybodaeth ac i weld sut mae gwneud cais, ewch i: [COVID-19: Cymorth Incwm i’r Hunangyflogedig](https://www.gov.uk/guidance/claim-a-grant-through-the-coronavirus-covid-19-self-employment-income-support-scheme)

1. Cymorth Busnes

Mae Llywodraeth Ei Mawrhydi hefyd wedi cyhoeddi nifer o becynnau cymorth ariannol sydd ar gael i weithwyr a busnesau. Mae hyn yn cynnwys mesurau fel y Cynllun Cadw Swyddi drwy gyfnod Coronafeirws, gohirio taliadau Treth ar Werth a Threth Incwm a nifer o gynlluniau grant.

I gael rhagor o wybodaeth ac i weld sut mae gwneud cais, ewch i: [COVID-19: Cymorth i Fusnesau](https://www.gov.uk/government/publications/guidance-to-employers-and-businesses-about-covid-19/covid-19-support-for-businesses)

c. Tâl salwch statudol

Os nad ydych yn gallu gweithio oherwydd eich bod wedi dal y coronafeirws neu eich bod yn hunanynysu yn ôl cyngor y Llywodraeth, efallai eich bod yn gymwys i gael tâl salwch statudol. Byddwch yn gallu hawlio tâl salwch statudol o'r diwrnod cyntaf yr ydych yn hunanynysu ac yn methu gweithio. I gael rhagor o wybodaeth, edrychwch ar y dudalen [Tâl Salwch Statudol](https://www.gov.uk/statutory-sick-pay)

1. Credyd cynhwysol

I'r rheini nad ydynt yn gymwys ar gyfer y cynllun cymorth incwm i’r hunangyflogedig, y cynllun cymorth incwm i fusnesau na’r tâl salwch statudol, efallai eich bod yn gymwys i gael Credyd Cynhwysol. I gael rhagor o wybodaeth, ewch i’r dudalen hon: [Credyd Cynhwysol](https://www.gov.uk/apply-universal-credit)

**3. Eich Iechyd**

**Dylech ddarllen yn rheolaidd yr wybodaeth ddiweddaraf am atal lledaenu COVID-19 a hunanynysu (gan gynnwys beth i'w wneud os oes gennych chi neu rywun rydych wedi bod mewn cysylltiad ag ef symptomau), a hynny drwy wefan y** [**Gwasanaeth Iechyd Gwladol**](https://www.nhs.uk/conditions/coronavirus-covid-19/) **a gwefan** [**Llywodraeth Ei Mawrhydi**](https://www.gov.uk/coronavirus).

Dyma’r cyngor ar hyn o bryd:

* golchwch eich dwylo â sebon a dŵr yn aml – gwnewch hyn am o leiaf 20 eiliad
* defnyddiwch gel diheintio dwylo os nad oes sebon a dŵr ar gael
* golchwch eich dwylo cyn gynted ag y byddwch yn cyrraedd gartref
* gorchuddiwch eich ceg a'ch trwyn â hances bapur neu’ch llawes (nid eich dwylo) pan fyddwch yn peswch neu'n tisian
* rhowch hancesi papur sydd wedi'u defnyddio yn y bin yn syth a golchi eich dwylo ar ôl hynny
* peidiwch â chyffwrdd eich llygaid, eich trwyn na’ch ceg os nad yw eich dwylo'n lân

Mae’r grwpiau o bobl a ganlyn yn cael eu cynghori’n gryf i aros gartref a pheidio â chael cyswllt wyneb yn wyneb am o leiaf 12 wythnos:

       Pobl sy’n 70 oed neu hŷn

       Pobl sydd â chyflwr iechyd sy’n bodoli eisoes

       Pobl feichiog

       Pobl â system imiwnedd wan

Ewch i [wefan Llywodraeth Ei Mawrhydi](https://www.gov.uk/government/publications/guidance-on-shielding-and-protecting-extremely-vulnerable-persons-from-covid-19) i gael rhagor o wybodaeth ynghylch amddiffyn a gwarchod pobl eithriadol o agored i niwed.

**4. Cadw eich hun a'ch teithwyr yn ddiogel pan fyddwch yn gweithio:**

Dylech ddilyn cyngor y Llywodraeth ynghylch gweithwyr hanfodol, ond os ystyrir bod eich gwaith yn hanfodol, dylech gymryd y rhagofalon a ganlyn er mwyn eich amddiffyn eich hun a'ch teithwyr:

       Os oes gennych symptomau neu os ydych wedi bod mewn cysylltiad â rhywun â symptomau, dylech ddilyn y rheolau hunanynysu sydd ar [wefan y GIG](https://www.nhs.uk/conditions/coronavirus-covid-19/)

       Gofynnwch i deithwyr eistedd yng nghefn y cerbyd

       Cadwch botel o gel diheintio dwylo yn eich cerbyd. Argymhellir i’r diheintydd hwn gynnwys o leiaf 60% o alcohol. Neu, cadwch botel fawr o ddŵr a bar/potel o sebon. Dylech olchi/diheintio eich dwylo am o leiaf 20 eiliad

       Pan fo'n bosibl, ceisiwch osgoi gafael mewn arian parod a derbyn dulliau talu eraill fel cerdyn debyd/credyd

       Ar ôl ichi gludo teithwyr, dylech lanhau arwynebau caled fel handlenni drysau, handlenni ffenestri, gwregysau diogelwch, dyfeisiau talu â cherdyn, cefn y seddi blaen ac arwynebau eraill y gallai’r teithwyr fod wedi cyffwrdd ynddynt neu dagu neu disian arnynt. Yna dylech olchi/diheintio eich dwylo eich hun

       Dylai gyrwyr/trwyddedeion sy'n rhannu cerbyd ddefnyddio cynnyrch glanhau yn rheolaidd i lanhau'r llyw, y ffon newid gêr, y radio, y brêc llaw, y dangosyddion, y switshis, yr handlenni, y gwregysau diogelwch ac unrhyw arwynebau caled eraill

 Ar ddiwedd pob shifft/diwrnod gwaith, dylid glanhau'r cerbyd yn drylwyr â chynnyrch glanhau arferol

       Dylech sicrhau bod y cerbyd yn ddiogel ac yn addas i’w yrru ar y ffordd. Dyllid cynnal archwiliadau cynnal a chadw sylfaenol ar gerbydau bob diwrnod ar ddechrau pob sifft, gan gynnwys edrych ar y golau, yr olew a’r lefelau dŵr, y teiars, y drychau, y gwregysau diogelwch a’r rampiau mynediad (pan fo hynny’n berthnasol). Mae llawer o garejys sy'n trwsio cerbydau yn dal i fod ar agor.

       Dylech gario hancesi papur yn eich cerbydau a’u defnyddio pan fyddwch yn peswch a thisian. Dylid cael gwared ar hancesi papur mewn bin cyn gynted â phosibl

**5. A oes modd imi wrthod cludo teithwyr rhag ofn cael haint?**

Mae'r Sefydliad Trwyddedu wedi darparu rhywfaint o ganllawiau ar gyfreithlondeb gwrthod cludo teithwyr mewn perthynas ag achos COVID-19. [https://www.instituteoflicensing.org/News/covid-19-licensing-issues-can-Hackney-carriage-and-private-hire-drivers-refuse-to-carry-certain-passengers-through-Fear-of-infection/](https://www.instituteoflicensing.org/news/covid-19-licensing-issues-can-hackney-carriage-and-private-hire-drivers-refuse-to-carry-certain-passengers-through-fear-of-infection/)

**6. A allaf osod sgrin ddiogelwch yn fy ngherbyd i amddiffyn fy hun rhag COVID-19?**

Mae sgriniau diogelwch yn creu rhwystr corfforol rhyngoch chi a'ch teithwyr yn y cerbyd. Maent yn aml yn cael eu gosod fel nodwedd ddiogelwch i amddiffyn y gyrrwr rhag ymosodiadau corfforol neu achosion o ddwyn.

Rydym wedi gweld cynnydd yn y diddordeb mewn defnyddio sgriniau fel ffordd o wahanu gyrwyr a theithwyr er mwyn atal trosglwyddo COVID-19.

Os ydych am osod sgrin ddiogelwch yn eich cerbyd, bydd angen ichi sicrhau'r canlynol:

       Rhaid i unrhyw ffitiadau a chyfarpar gydymffurfio â’r Rheoliadau Cerbydau Ffyrdd (Adeiladu a Defnyddio)

* Rhaid i unrhyw sgrin gael ei phrofi yn unol â’r safon UE berthnasol ar gyfer prawf cymeradwyo teip cyfarpar gwreiddiol sy’n cynnwys ffitiadau y tu mewn
* Rhaid i’r sgrin gael ei chymeradwyo gan MIRA neu sefydliad annibynnol cymeradwy arall sy’n adeiladu cynnyrch, profi, ardystio a darparu ymgynghoriaeth
* Rhaid i sgriniau gael eu gosod mewn ffordd ddiogel a phroffesiynol yn unol â chyfarwyddiadau’r gwneuthurwr
* Dylid cael ardystiad gan wneuthurwr y cerbyd er mwyn cadarnhau nad yw’r sgrin yn peryglu strwythur y cerbyd yn ei gyfanrwydd
* Dylid cael sgriniau sydd wedi’u gwneud o PETg neu bolycarbonad
* Ni ddylai’r sgrin amharu ar olwg y gyrrwr nac ar allu’r teithiwr i fynd i mewn i’r cerbyd ac allan ohono
* Dylech roi gwybod i’ch yswiriwr am unrhyw addasiadau y byddwch yn eu gwneud i’ch cerbyd

Cyn ichi osod sgrin ddiogelwch yn eich cerbyd, dylech gysylltu â’ch awdurdod trwyddedu i wirio ei fod yn caniatáu ichi ei gosod ac i wneud yn siŵr y bydd y sgrin a’r broses o’i gosod yn bodloni ei ofynion.